Yoshio (sanger)

Gustavo Nakatani Ávila, bedre kjent som  Yoshio (født 15. oktober 1949 i Mexico by, død 13. mai 2020 samme sted) var en meksikansk sanger av japansk bakgrunn. Sine største hiter hadde han i 1970- og 1980-årene.

Liv og virke

Bakgrunn
Gustavo Nakatani Ávila var sønn av Yoshigei Nakatani Moriguchi, en japansk innvandret entreprenør som hadde skapt og introdusert et peanøttprodukt i Mexico av japansk type, og den meksikanskfødte Ema Avíla Espinoza. Han var den yngste av deres åtte barn en annen var kunstneren Carlos Nakatani.

Yoshio hjalp faren i hans forretningsvirksomhet med cacahuetes japoneses og maní japonés, og øvde samtidig sin sangstemme.

Sanger
Sangen «Samurai» er en av hans hiter. Blant hans øvrige sanger var «Lo Que Pasó, Pasó», «Reina de Corazones» og «A Mi Manera» (en spansk oversettelse av «My Way»).

Han ble den 30. april 2020 innlagt på Xoco-hospitalet i Ciudad de Mexico, der han først fikk diagnostisert salmonellosis, fikk intensivbehandling, og senere ble funnet å være med covid-19, Han døde der den 13. mai i en alder av 70 år.

Det fremkom senere at han var blitt smittet av koronaviruset mens han var innlagt på sykehuset. Hans levninger ble kremert, og askeurnen ført til hjemmet, ifølge hans hustru Marcela.

Diskografi
Demasiado tarde (1978)
Yoshio (1979)
Amame (1980)
Lo que pasó, pasó (1981)
Yoshio (1982)
Reina de corazones (1984)
Samurai (1985)
Tú ni te imaginas (1990)
20 grandes éxitos (2001)
Sentimientos de México (2002)
Las canciones de mi vida (2002)
Grandes éxitos (2003)
La gran colección 60 aniversario (2007)
Tesoros de colección (2008)
Demasiado tarde (2012)
Las 20 principales de Yoshio (2013)
Amo la vida (2015)
MaraviYOSHI composiciones de Alvaro Carrillo (2018)

Referanser

Eksterne lenker 
 
 

Meksikanske sangere
Personer fra Mexico by
Dødsfall relatert til covid-19 i Mexico